**PASLAUGŲ PIRKIMO TECHNINĖ SPECIFIKACIJA**

1. **PIRKIMO OBJEKTAS**
   1. Skysčių ir dujų tūrio matavimo priemonių metrologinės patikros ir kalibravimo paslaugos (toliau – **Paslaugos**).
   2. Paslaugų apimtys (preliminarus paslaugų teikimo kiekis) ir atlikimo terminai, matavimo priemonių tikslumo klasės nurodyti šios techninės specifikacijos 1 priede „Matavimo priemonių patikros, kalibravimo grafikas 2025.10-2028.10 m. ir preliminarūs kiekiai“. Užsakovas pasilieka teisę koreguoti grafikus, kadangi kai kurias matavimo priemones patikrai ir/ar kalibravimui galima nuimti tik sustabdžius įrenginį remontui.

1.3. Paslaugų teikėjas negali siūlyti paslaugų, jei Prekių (įskaitant jų sudedamąsias dalis, pakuotes) ar paslaugų, jei prekių (įskaitant jų sudedamąsias dalis, pakuotes) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.

1. **PIRKIMO OBJEKTO PRITAIKYMO SRITIS**

2.1. Siekiant užtikrinti AB „Miesto gijos“ (toliau – Užsakovas) naudojamų matavimo priemonių atitiktį Lietuvos Respublikos metrologijos įstatymo (aktualios redakcijos, toliau - Įstatymas) reikalavimams, Įstatyme nurodytoms prietaisų grupėms turi būti atliekama periodinė metrologinė patikra Lietuvos Respublikos Vyriausybės įgaliotos institucijos akredituotų arba paskirtų įmonių laboratorijose.

1. **TECHNINIŲ REIKALAVIMŲ, KURIUOS TURI ATITIKTI PERKAMOS PASLAUGOS, APRAŠYMAS**
   1. Perkamos Paslaugos reikalingos nuo: 2025.10.12.
   2. Matavimo priemonių patikra ir kalibravimas turi būti atliktas pagal Lietuvos Respublikoje galiojančias konkrečių tipų matavimo priemonių patikros ir kalibravimo metodikas ir / ar standartus (aktuali redakcija). Atlikus matavimo priemonių patikrą, jei patikros rezultatai teigiami, Paslaugų teikėjas privalo ant matavimo priemonės užklijuoti patikros žymenį ir išduoti patikros liudijimą, suteikiantį teisę naudoti šias priemones pagal paskirtį. Ant manometrų temperatūros jutiklių ir termoporų Paslaugų teikėjas užklijuoja tik patikros žymenį, o patikros liudijimą išduoda tik Užsakovui pareikalavus. Atlikus matavimo priemonių kalibravimą, Paslaugos teikėjas privalo išduoti kalibravimo liudijimą su kalibravimo rezultatais.
   3. Patikros arba kalibravimo liudijimai gali būti išduodami elektroninėje formoje.
   4. Įsipareigojimų vykdymo tvarka:
      1. Matavimo priemonių patikra, kalibravimas vykdomas Paslaugų teikėjo arba Užsakovo patalpose/laboratorijose. Neturėdamas galimybės atlikti kai kurių matavimo priemonių patikros, kalibravimo savo laboratorijose, Paslaugų teikėjas gali tai atlikti kitoje vietoje.
      2. Matavimo priemones patikrai, kalibravimui į Paslaugų teikėjo laboratoriją esančią Lietuvoje pristato ir po Paslaugų suteikimo pasiima Užsakovas savo transportu.
      3. Patikros, kalibravimo metu, esant poreikiui, Paslaugų teikėjas turi atlikti matavimo priemonių reguliavimą (nulio, diapazono, stiprinimo koeficiento, korekcijos koeficiento, k-faktoriaus ir pan.), kad matavimo priemonės paklaida neviršytų leidžiamos paklaidos.
      4. Patikros metu, pripažinus matavimo priemonę netinkama, Paslaugų teikėjas išrašo „Neatitikties pažymą“ ir prideda patikros protokolą.
      5. Matavimo priemonių patikros ar kalibravimo konkrečią datą ir laiką Užsakovas su Paslaugos teikėju derina el. paštu ir/ar telefonu.
   5. Visas etalonines kalibravimo medžiagas (tirpalus, dujas ir kita), taip pat pagalbines technines priemones (pajungimo adapterius, talpas ir pan.) Paslaugos teikėjas privalo iš anksto nusimatyti ir turėti Paslaugų suteikimui.
   6. Į pasiūlymo kainą turi būti įskaičiuotos visos paruošimo patikrai, kalibravimui ir bandymams, metrologinių žymenų, liudijimų išlaidos ir jei būtina, transportavimo išlaidos.
   7. Įsipareigojimų vykdymo terminai:
      1. Matavimo priemonių patikros arba kalibravimo vykdymo terminas – ne ilgiau kaip per 7 (septynias) darbo dienas nuo matavimo priemonės pateikimo arba nuo jos pasiėmimo datos. Matavimo priemonėms patikrą, kalibravimą vykdant už Lietuvos Respublikos ribų ar sudėtingoms matavimo priemonėms, atlikimo terminas gali būti ir ilgesnis, iš anksto raštiškai suderinus su Užsakovu.
      2. Matavimo priemonių patikros arba kalibravimo liudijimai turi būti pateikiami per 10 (dešimt) darbo dienų po patikros/kalibravimo atlikimo.
   8. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-1), 4.4.3. punktu, kadangi perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
2. **DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**
   1. Paslaugos laikomos priimtomis, jeigu jos suteiktos tinkamai pagal Techninės specifikacijos reikalavimus ir yra pasirašytas jų perdavimo – priėmimo aktas.
   2. Jeigu Paslaugos nebuvo priimtos dėl Paslaugų teikėjo kaltės, Paslaugų teikėjas atsiradusius trūkumus šalina savo sąskaita.
   3. Suteiktų Paslaugų perdavimo – priėmimo aktas surašomas po matavimo priemonių patikros arba kalibravimo liudijimų perdavimo Užsakovui.
3. **PRIEDAI**

5.1. 1 priedas „Matavimo priemonių patikros, kalibravimo grafikas 2025.10-2028.10 m. ir preliminarūs kiekiai“.

\_\_\_\_\_\_\_\_\_\_\_\_\_\_\_\_\_\_\_

1. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-1)